open-index/open-wikipedia-markdown huggingface dataset:
Θάντι Νιούτον

Η **Μέλανι** **Θάντι Νιούτον** (ορθή προφορά: **Τάντι Νιούτον**) (*Melanie Thandiwe Newton*, 6 Νοεμβρίου 1972) είναι Αγγλίδα ηθοποιός.

Γεννήθηκε το 1972 στο Λονδίνο και έχει καταγωγή από την Αγγλία και τη Ζιμπάμπουε. Ξεκίνησε από μικρή τον χορό, όμως ένας τραυματισμός στην εφηβεία την έστρεψε στην υποκριτική. Επίσης, πριν γίνει γνωστή, σπούδασε κοινωνική ανθρωπολογία στο Downing College του Κέιμπριτζ.

Έχει συμμετάσχει σε ταινίες και τηλεοπτικές σειρές, με πιο σημαντική την ταινία *[[Crash (ταινία 2004)|Crash]]* του 2004, για την οποία κέρδισε το βραβείο BAFTA Β' γυναικείου ρόλου, καθώς και το βραβείο Satellite και το βραβείο Σωματείου Ηθοποιών από κοινού με όλο το καστ. Επίσης, έχει προταθεί για Χρυσή Σφαίρα Β' γυναικείου ρόλου για την ερμηνεία της στην τηλεοπτική σειρά Westworld.
## Φιλμογραφία

## Παραπομπές


Κατηγορία:Βραβευμένες με BAFTA B' Γυναικείου Ρόλου
Κατηγορία:Αγγλίδες ηθοποιοί ραδιοφώνου
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Ευρωπαίοι αφρικανικής καταγωγής
Κρυογονική

276x276px|thumb|Ειδικοί επιστήμονες προετοιμάζουν ένα σώμα για κρυοσυντήρηση το 1985
**Κρυογονική** ή **κρυονική** (αγγλικά: cryonics) ονομάζεται η μέθοδος της διατήρησης των ανθρώπων σε χαμηλές θερμοκρασίες (συνήθως στους -196°C) οι οποίοι δεν γίνεται να διατηρηθούν με τη σύγχρονη ιατρική, με την ελπίδα ότι, στο μακρινό μέλλον, θα επιτευχθεί η πλήρης υγεία με την αναζωογόνηση και την αποκατάσταση. Η κρυογονική αντιμετωπίζεται με σκεπτικισμό στην επικρατούσα επιστημονική κοινότητα και θεωρείται γενικά ως ψευδοεπιστήμη.

Η διαδικασία της κρυογονικής μπορεί να ξεκινήσει μόνο αφού οι «ασθενείς» είναι κλινικά και νομικά νεκροί. Η διαδικασία μπορεί να ξεκινήσει μέσα σε λίγα λεπτά από το θάνατο, και να χρησιμοποιηθούν κρυοπροστατευτικά για να αποτρέψουν το σχηματισμό πάγου κατά τη διάρκεια της κρυοσυντήρησης. Ωστόσο, δεν είναι δυνατό για ένα πτώμα να αναζωογονηθεί μετά από αυτό, καθώς προκαλεί βλάβη στον εγκέφαλο, συμπεριλαμβανομένων των νευρικών κυκλωμάτων του. Το πρώτο πτώμα που καταψύχθηκε ήταν αυτό του Δρ Τζέιμς Μπέντφορντ το 1967. Από το 2014, περίπου 250 πτώματα είχαν κρυοσυντηρηθεί στις Ηνωμένες Πολιτείες και 1.500 άτομα είχαν κάνει αίτηση για την κρυοσυντήρηση των πτωμάτων τους.

Οι επικριτές υποστηρίζουν ότι η οικονομική πραγματικότητα δείχνει ότι είναι πολύ απίθανο οποιαδήποτε εταιρεία κρυογονικών προϊόντων να συνεχίσει τις δραστηριότητές της για αρκετό καιρό ώστε να επωφεληθεί από τα ισχυριζόμενα μακροπρόθεσμα οφέλη που προσφέρονται. Οι πρώτες προσπάθειες κρυογονικών συντηρήσεων πραγματοποιήθηκαν τη δεκαετία του 1960 και τις αρχές της δεκαετίας του 1970, οι οποίες κατέληξαν σε αποτυχία με όλες εκτός από μία. Αυτό είχε σαν αποτέλεσμα οι εταιρείες να σταματούν τις δραστηριότητές τους και τα αποθηκευμένα πτώματα τους τελικά αποψύχθηκαν και θάφτηκαν.

Η Κρυογονική αντιμετωπίζεται με σκεπτικισμό από την επιστημονική κοινότητα, λόγω της βλάβης που προκαλεί το κρύο στα κύτταρα, παρά τα κρυοπροστατευτικά. Το 2018 αναπτύχθηκε μια νέα διαδικασία, η υαλοποίηση, αλλά δεν είχε τη διατήρηση του ορίου διεγερσιμότητας των συνάψεων. Το 2023, επείγει επομένως να κατευθυνθεί η έρευνα προς τη διατήρηση του ορίου διεγερσιμότητας των συνάψεων κατά την υαλοποίηση.

## Παραπομπές


## Εξωτερικοί σύνδεσμοι

*


Κατηγορία:Επιμήκυνση ζωής
Κατηγορία:Θέματα επιστημονικής φαντασίας
Κατηγορία:Ταφικά έθιμα
Κατηγορία:Τεχνολογία ψύξης
Κατηγορία:Αναδυόμενες τεχνολογίες
Βάση ΜακΜέρντο

Η **Βάση ΜακΜέρντο **(ή **Σταθμός ΜακΜέρντο**) είναι ένα Ανταρκτικό ερευνητικό κέντρο των Ηνωμένων Πολιτειών στην νοτιότερη άκρη της Νήσου Ρος, η οποία ανήκει στην ισχυριζόμενη Νεοζηλανδική Εξάρτηση του Ρος, στην όχθη της Βάσης του Μακμέρντο στην Ανταρκτική. Λειτουργεί από τις Η.Π.Α. μέσω του Ανταρκτικού προγράμματος των Ηνωμένων Πολιτειών, ως κλάδος του Εθνικού Ιδρύματος Επιστημών. Η Βάση αυτή είναι η μεγαλύτερη κοινότητα στην Ανταρκτική, με δυνατότητα υποστήριξης έως και 1.258 κατοίκους, και χρησιμεύει ως μία από τις τρεις επιστημονικές εγκαταστάσεις των Ηνωμένων Πολιτειών στην Ανταρκτική. Όλο το φορτίο και το προσωπικό που πηγαίνουν ή προέρχονται από τη Βάση του Αμούνδσεν-Σκοτ στον Νότιο Πόλο πρώτα περνούν μέσα από το Μακμέρντο.

## Σημειώσεις


Κατηγορία:Οικισμοί της Ανταρκτικής
Αθλητικό Σωματείο Αστέρας Γλυκών Νερών

Ο **Α.Σ.** **Αστέρας Γλυκών Νερών** (*Αθλητικό Σωματείο Αστέρας Γλυκών Νερών*) είναι ελληνικό αθλητικό σωματείο ποδοσφαίρου με έδρα τα Γλυκά Νερά Αττικής. Έτος ίδρυσης του είναι το 2005, ανήκει στην Ένωση Ποδοσφαιρικών Σωματείων Ανατολικής Αττικής και έχει κυρίαρχα χρώματα το μπλε και το άσπρο με έμβλημα ένα αστέρι. Αγωνίζεται στις εγκαταστάσεις των Γλυκών Νερών με συνθετικό χλοοτάπητα, όπου παράλληλα εδρεύει ο Ολυμπιακός Σχολή Ποδοσφαίρου Γλυκά Νερά, μέλος του δικτύου σχολών ποδοσφαίρου της Π.Α.Ε. Ολυμπιακός.

## Πηγές


Κατηγορία:Ιδρύσεις αθλητικών συλλόγων το 2005
Κατηγορία:Ποδοσφαιρικές ομάδες Ελλάδας
Κατηγορία:Αθλητικοί σύλλογοι Αττικής
Κατάλογος έργων του Πιέρο ντελλα Φραντσέσκα

Η σελίδα αυτή περιέχει κατάλογο έργων του Πιέρο ντελλα Φραντσέσκα.

## 1. Έργα διάφορα σε χρονολογική σειρά




## 2. Αρέτσο, San Francesco
***Storie della Vera Croce***  (Ιστορίες του Αληθούς Σταυρού), μεταξύ 1452 και 1466,  νωπογραφίες    

 
Κατηγορία:Κατάλογοι έργων τέχνης
Αλ Χαζίνι

Ο **Αλ Χαζίνι** (πλήρες όνομα *Αμπού αλ-Φαθ Αμπντ αλ-Ραχμάν Μανσούρ αλ Χαζίνι*, , , 12ος αιώνας) ήταν Μουσουλμάνος αστρονόμος, μαθηματικός, φυσικός και μηχανικός ελληνικής καταγωγής από την Μερβ, η οποία την εποχή εκείνη βρισκόταν στην περιοχή Χορασάν της Περσίας -περιοχή που αντιστοιχεί στο σημερινό Τουρκμενιστάν-, και αποτελούσε ένα από τα πνευματικά κέντρα του ισλαμικού κόσμου κατά τον Μεσαίωνα.

## Περιγραφή
### Βιογραφικά στοιχεία
Υπάρχουν πολύ λίγα στοιχεία τα οποία είναι γνωστά για τη ζωή του. 

Ο αλ Χαζίνι ήταν Έλληνας του Βυζαντίου και σκλαβώθηκε σε νεαρή ηλικία με την επέκταση των Σελτζούκων Τούρκων στα Βυζαντινά εδάφη της ανατολικής Μικράς Ασίας. Ως ευνούχος σκλάβος στην Μερβ, πήρε το όνομα του από παραφθορά του ονόματος του αφέντη του, του αλ-Χαζίν, ο οποίος ήταν εύπορος αξιωματούχος της πόλης και φρόντισε για την εκπαίδευση του αλ Χαζίνι στα μαθηματικά και την φιλοσοφία. Ο αλ Χαζίνι έδειξε μεγάλη κλίση στα μαθηματικά, και επέκτεινε τις γνώσεις του σημαντικά μαθητεύοντας κοντά στον διάσημο μαθηματικό και αστρονόμο Ομάρ Καγιάμ. 

Ήταν μοναχικός και μετριόφρων άνθρωπος και αρνούνταν να πληρωθεί για τα έργα και διδασκαλία του, λέγοντας πως δεν χρειάζεται πολλά χρήματα για να ζήσει καθώς στο σπιτικό του ζούσαν μόνο αυτός και η γάτα του.

### Έργο
Τα σημαντικότερα συγγράμματα του έχουν να κάνουν με μελέτες σχετικά με την αστρονομία και τα αστρονομικά όργανα παρατήρησης:
* *Το βιβλίο της ισορροπίας της σοφίας* (*Κιτάμπ Μιζάν αλ-χίκμα*), ιδιαίτερα σημαντικό τετράτομο έργο σχετικά με τα θέματα μηχανικής ρευστών, βαρύτητας υλικών, λεπτομερείς μετρήσεις μεγεθών, και υδροστατικής ισορροπίας. Περιέχει πολλά από τα θεωρήματα των αρχαίων Ελλήνων Αλεξανδρινών όπως του Πάππου τα οποία και επεκτείνει, καθώς και άλλων μουσουλμάνων επιστημόνων όπως του αλ Μπιρούνι.
* *Οι αστρονομικοί πίνακες της Σαντζάρ* (*αλ-Ζιζ αλ-Σαντζάρι*), έργο το οποίο περιέχει αστρονομικές και γεωγραφικές μετρήσεις αλλά και περιγραφή για την κατασκευή συσκευών για την παρατήρηση των αστέρων και πλανητών. Ήταν γνωστό στους Βυζαντινούς και χρησιμοποιήθηκε από τον Γρηγόριο Χιονιάδη στην Τραπεζούντα, και κατόπιν από τον Θεώδορο Μελιτηνιώτη στην Κωνσταντινούπολη. Αντίγραφα του έργου διασώζονται στην βιβλιοθήκη του Βατικανού και στο Βρετανικό Μουσείο.
* *Πραγματεία περί των οργάνων* (*Ρισάλα φιλ-αλάτ*), σχετικά με τα αστρονομικά όργανα παρατήρησης όπως διόπτρα, εξάντας, αστρολάβος κ.α..

## Σχετική βιβλιογραφία
* [Al-Khazini, ''Book of the Balance of Wisdom'' (Eng).](https://commons.wikimedia.org/wiki/File%3AKhazini%2C_Book_of_the_Balance_of_Wisdom_(Eng).pdf) *Το βιβλίο της ισορροπίας της σοφίας, αγγλική μετάφραση*

## Παραπομπές



Κατηγορία:Αστρονόμος-επέκταση
Κατηγορία:Αστρονόμοι του 12ου αιώνα
Κατηγορία:Αστρονόμοι της Ισλαμικής περιόδου
Αλ Χαζίν

Ο **Αλ Χαζίν** (πλήρες όνομα *Αμπού Τζαφάρ Μουχάμαντ ιμπν Χασάν Χαζίν*, , 900–971), ήταν Μουσουλμάνος αστρονόμος και μαθηματικός περσικής καταγωγής από την περιοχή του Χορασάν. Το έργο του αποτελείται από μελέτες σχετικά με την αστρονομία και τη θεωρία αριθμών. Εργάζονταν στην πόλη Ρέι η οποία βρισκόταν υπό τον οίκο των Μπουγιδών την εποχή εκείνη. Την περίοδο 959/960, ο βεζύρης του Ρέι ανέθεσε στον Χαζίν τη μέτρηση της λοξότητας της εκλειπτικής.

Ένα από τα έργα του Αλ Χαζίν, το *Πίνακες των δίσκων του αστρολάβου* (*αλ-Σαφά'ι*) έγινε ιδιαίτερα δημοφιλές κατά τον Μεσαίωνα και είχε συχνές αναφορές από άλλα κατοπινά έργα. Στο έργο περιγράφονται τα αστρονομικά όργανα μέτρησης, ιδιαίτερα ο αστρολάβος και τα εξαρτήματα του. Βάσει των περιγραφών αυτών δημιουργήθηκε ένα αντίγραφο της συσκευής κατά τον 20ό αιώνα, αλλά χάθηκε στη Γερμανία κατά τον Β´ Παγκόσμιο Πόλεμο, διασώθηκε όμως φωτογραφία του οργάνου για περαιτέρω μελέτη..

Ο Αλ Χαζίν έγραψε επίσης σχολιασμό στην Αλμαγέστη του Κλαύδιου Πτολεμαίου, προτείνοντας αλλαγές στο γαιοκεντρικό σύστημα που περιέγραφε ο Πτολεμαίος.

## Παραπομπές


## Πηγές
* 
*  Reviews: Seyyed Hossein Nasr (1998) in *Isis* **89** (1) pp. 112-113; Charles Burnett (1998) in *Bulletin of the School of Oriental and African Studies, University of London* **61** (2) p. 406.

## Εξωτερικοί σύνδεσμοι
*  (PDF version)
* 

Κατηγορία:Αστρονόμοι του 10ου αιώνα
Κατηγορία:Αστρονόμοι της Ισλαμικής περιόδου
Ο Καίσαρας πρέπει να πεθάνει

Το ***Ο Καίσαρας πρέπει να πεθάνει*** (πρωτότυπος τίτλος: ***Cesare deve morire***) είναι ιταλική ασπρόμαυρη ταινία του 2012 σε σκηνοθεσία και σενάριο των αδερφών Ταβιάνι. Βασίζεται στο θεατρικό έργο *[[Ιούλιος Καίσαρας (Σαίξπηρ)|Ιούλιος Καίσαρας]]* του Ουίλιαμ Σαίξπηρ.

Κέρδισε τη Χρυσή Άρκτο στο 62ο Διεθνές Φεστιβάλ Κινηματογράφου Βερολίνου. Ήταν η πρόταση της Ιταλίας για την καλύτερη ξενόγλωσση ταινία στα 85α βραβεία Όσκαρ, ωστόσο δεν επελέγη.

## Πλοκή
Σε μια φυλακή υψίστης ασφαλείας οι κρατούμενοι προετοιμάζονται για να ανεβάσουν τη θεατρική παράσταση *[[Ιούλιος Καίσαρας (Σαίξπηρ)|Ιούλιος Καίσαρας]]* του Ουίλιαμ Σαίξπηρ. Η παράσταση θα προβληθεί σε κοινό εκτός φυλακής.

Κατά τη διάρκεια των γυρισμάτων, οι κρατούμενοι συνεργάζονται για να μπορέσουν να ολοκληρώσουν το έργο. Όταν επιστρέφουν στα κελιά τους φανερώνεται ο πραγματικός χαρακτήρας τους: οι ίντριγκες, οι κλίκες που έχουν δημιουργήσει, οι υπαρξιακές τους αναζητήσεις και οι μεταξύ τους έριδες έρχονται στο προσκήνιο.

Στο τέλος της ταινίας αποκαλύπτεται πως οι ηθοποιοί που ενσάρκωσαν τους ρόλους είναι φυλακισμένοι στην πραγματικότητα.
## Διανομή

## Παραπομπές


Κατηγορία:Ιταλικές ταινίες της δεκαετίας 2010
Κατηγορία:Ιταλικές ασπρόμαυρες ταινίες
Κατηγορία:Ιταλόφωνες ταινίες
Κατηγορία:Ταινίες γυρισμένες στην Ιταλία
Κατηγορία:Ταινίες βασισμένες σε θεατρικά έργα
Κατηγορία:Ταινίες σε σκηνοθεσία αδερφών Ταβιάνι
Κατηγορία:Νικητές Χρυσής Άρκτου
Κατηγορία:Ταινίες του 2012
Καλάθι

μικρογραφία|Βρώσιμα μανιτάρια σε ένα καλάθι.

Το **καλάθι** κατασκευάζεται από άκαμπτες ίνες, όπως ψάθα, και χρησιμοποιείται ως μέσο αποθήκευσης ή μεταφοράς διαφόρων πραγμάτων. Ενώ τα περισσότερα καλάθια είναι κατασκευασμένα από φυτικά υλικά, μπορούν να χρησιμοποιηθούν και άλλα υλικά, όπως τρίχες αλόγου ή μεταλλικό σύρμα. Συναντάται συνήθως σε κυκλικό σχήμα. Υπάρχουν πολλών ειδών και διάφορων μεγεθών καλάθια, όπως μικρά στα οποία βάζουμε το ψωμί το οποίο σερβίρουμε στο τραπέζι, πιο μεγάλα για τα φρούτα και άλλα. Ορισμένα καλάθια έχουν καπάκι, ενώ άλλα αφήνονται ανοιχτά από επάνω.

μικρογραφία|Τέσσερα διαφορετικά είδη καλαθιών.

*Καλάθι αχρήστων* ονομάζεται ο σκουπιδοτενεκές.

Επίσης *καλάθι της νοικοκυράς* ονομάζουμε το καρότσι το οποίο χρησιμοποιεί για να πηγαίνει για ψώνια. 

## Εξωτερικοί σύνδεσμοι
* 
* 

Κατηγορία:Δοχεία
Κατηγορία:Συσκευασία τροφίμων
Κατηγορία:Δοχεία αποθήκευσης τροφίμων
Αβυδηνός

:*Με το όνομα Αβυδηνός, Αβυδηνή αναφέρονται οι καταγόμενοι από την πόλη [[Άβυδος|Άβυδο]]*

Ο **Αβυδηνός** ήταν αρχαίος έλληνας ιστορικός, και ο συγγραφέας της *Ιστορίας των Χαλδαίων και των Ασσυρίων*, από την οποία μερικά θραύσματα σώζονται από τον Ευσέβιο στην *Praeparatio Evangelica*, και από τον Κύριλλο Αλεξανδρείας στο έργο του κατά του Ιουλιανού. Διάφορα άλλα θραύσματα σώζονται από τον Γεώργιο Σύγγελο. Αυτά ήταν ιδιαίτερα πολύτιμα για την χρονολόγηση. Ένα σημαντικό κομμάτι, το οποίο ξεκαθαρίζει κάποιες δυσκολίες στην Ασσυριακή ιστορία, έχει ανακαλυφθεί στην αρμενική μετάφραση του *Χρονικού* του Ευσέβιου.

Είναι αβέβαιο το πότε έζησε, αλλά θα πρέπει να διακρίνεται από τον Παλαίφατο, ο οποίος έζησε την εποχή του Μεγάλου Αλεξάνδρου, γιατί αυτός ο Αβυδηνός αναφέρει τον Βηρωσσό, που έζησε σε μια μεταγενέστερη περίοδο. Μάλλον έγραφε γύρω στο 200 π. χ. και, όπως αναφέρει ο Κύριλλος, στην Ιωνική διάλεκτο.

## Παραπομπές


## Αναφορές
* 

*Αυτό το άρθρο περιέχει κείμενο από το έργο General Biography του John Aikin, μια δημοσίευση που είναι [[Κοινό κτήμα]].*

''Αυτό το άρθρο  περιέχει κείμενο από το Dictionary of Greek and Roman Biography and Mythology που είναι Κοινό κτήμα

Κατηγορία:Αρχαίοι Έλληνες ιστορικοί
Muchas Gracias: The Best of Kyuss

**Muchas Gracias: The Best of Kyuss** είναι ο τίτλος της συλλογής τραγουδιών του αμερικάνικου heavy metal συγκροτήματος Kyuss, το οποίο κυκλοφόρησε στις 28 Νοεμβρίου του 2000 μέσω της δισκογραφικής εταιρείας Elektra Records.

Η συγκεκριμένη συλλογή αποτελείται κατά κύριο λόγο από ανέκδοτες ηχογραφήσεις και δυσεύρετα κομμάτια από την δισκογραφία του συγκροτήματος. Τα τέσσερα τελευταία κομμάτια ηχογραφήθηκαν στο Αμβούργο στις 24 Μαΐου 1994 και είχαν κυκλοφορήσει στο ΕΡ "*Live at Marquee Club*", το οποίο είχε συμπεριληφθεί στις τρεις πρώτες χιλιάδες αντίτυπα του άλμπουμ "*[[Welcome to Sky Valley]]*". 

## Τραγούδια

## Μέλη των Kyuss
Οι μουσικοί οι οποίοι συμμετείχαν στις ηχογραφήσεις των κομματιών του "***Muchas Gracias: The Best of Kyuss***" ήταν οι εξής:

* **[[Τζον Γκαρσία]]** - *[[Φωνητική|φωνητικά]]*
* **[[Τζος Χόουμ]]** - *[[κιθάρα]]*
* **Σκοτ Ρίντερ** - *[[μπάσο]]*
* **Νικ Ολιβέρι** - *[[μπάσο]]*
* **Μπραντ Μπιορκ** - *[[τύμπανα]]*
* **Αλφρέντο Ερνάντεζ** - *[[τύμπανα]]*

## Παραπομπές


## Πηγές
* Kyuss: Kings of the stoner age | Music | The Guardian
* Muchas Gracias: The Best of Kyuss - Kyuss | Songs, Reviews, Credits | AllMusic
* Muchas Gracias, The Best of Kyuss - The Metal Archives

Κατηγορία:Δισκογραφία των Kyuss
Κατηγορία:Άλμπουμ του 2000
Welcome to Sky Valley

**Welcome to Sky Valley** είναι ο τίτλος του τρίτου άλμπουμ του αμερικάνικου heavy metal συγκροτήματος Kyuss, το οποίο κυκλοφόρησε στις 28 Ιουνίου του 1994 μέσω της δισκογραφικής εταιρείας Elektra Records.

Οι ηχογραφήσεις του δίσκου πραγματοποιήθηκαν μέσα στο 1993 με παραγωγό τον Κρις Γκος και η κυκλοφορία του ήταν προγραμματισμένη για τις αρχές του 1994 μέσω της δισκογραφικής εταιρείας "Chameleon", αλλά στις 11 Νοεμβρίου του 1993 η εν λόγω εταιρεία διέκοψε την λειτουργία της. Τελικά, την κυκλοφορία ανέλαβε η "Elektra", προγραμματίζοντας την για τον Μάρτιο του ίδιου έτους, αλλά μία νέα αναβολή οδήγησε τελικά το άλμπουμ στα ράφια των δισκοπωλείων στα τέλη Ιουνίου του 1994.

Αυτός υπήρξε ο πρώτος δίσκος του μπασίστα Νικ Ολιβέρι με τους Kyuss, ο οποίος είχε αντικαταστήσει τον Σκοτ Ρίντερ το 1992. Στα κομμάτια του συμπεριλήφθηκε το "*Ν.Ο.*" των Across the River, με γκεστ συμμετοχή του κιθαρίστα Μάριο Λάλλι.

Το "*Welcome to Sky Valley*" κατατάχθηκε στην 25η θέση των καλύτερων stoner άλμπουμ από το περιοδικό Rolling Stone, το Consequence of Sound το τοποθέτησε τέταρτο στην δική του λίστα και το "Metal Storm" στην πρώτη θέση της λίστας με τα εκατό καλύτερα stoner metal άλμπουμ.

## Τραγούδια
# Movement I – 17:47 (Homme, Bjork)
## "Gardenia" – 6:54
## "Asteroid" – 4:49
## "Supa Scoopa and Mighty Scoop" – 6:04
# Movement II – 14:50 (Homme, Reeder)
## "100°" – 2:29
## "Space Cadet" – 7:02
## "Demon Cleaner" – 5:19
# Movement III – 18:19 (Homme, Bjork, Reeder, Mario Lalli)
## "Odyssey" – 4:19
## "Conan Troutman" – 2:12
## "N.O." – 3:47
## "Whitewater" – 8:00
# "Lick Doo" – 0:57 (κρυφό κομμάτι)

## Μέλη των Kyuss
Η σύνθεση του συγκροτήματος κατά την ηχογράφηση του "***Welcome to Sky Valley***" είχε την εξής μορφή:

* **[[Τζον Γκαρσία]]** - *[[Φωνητική|φωνητικά]]*
* **[[Τζος Χόουμ]]** - *[[κιθάρα]]*
* **Σκοτ Ρίντερ** - *[[μπάσο]]*
* **Μπραντ Μπιορκ** - *[[τύμπανα]]*

;*Γκεστ συμμετοχές*
* **Μάριο Λάλλι** - *[[κιθάρα]]*
* **Πίτερ Μοφέ** - *[[κρουστά]]*
* **"Madman of Enico"** - *[[Φωνητική|φωνητικά]]*

## Παραπομπές


## Πηγές
* Kyuss: Kings of the stoner age | Music | The Guardian
* Welcome to Sky Valley - Kyuss | Songs, Reviews, Credits | AllMusic
* [Kyuss - Kyuss (Welcome to Sky Valley) - Encyclopaedia Metallum: The Metal Archives](http://www.metal-archives.com/albums/Kyuss/Kyuss_(Welcome_to_Sky_Valley)/2613)

Κατηγορία:Δισκογραφία των Kyuss
Κατηγορία:Άλμπουμ του 1994
...And the Circus Leaves Town

**...And the Circus Leaves Town** είναι ο τίτλος του τέταρτου άλμπουμ του αμερικάνικου heavy metal συγκροτήματος Kyuss, το οποίο κυκλοφόρησε στις 11 Ιουλίου του 1995 μέσω της δισκογραφικής εταιρείας Elektra Records.

Οι ηχογραφήσεις του δίσκου πραγματοποιήθηκαν στα Sound City Studios του Βαν Νούι της Καλιφόρνια τον Μάρτιο του 1995 με παραγωγό τον Κρις Γκος. Αυτό υπήρξε το μοναδικό άλμπουμ του συγκροτήματος στο οποίο τα τύμπανα έπαιξε ο Αλφρέντο Ερνάντεζ, ο οποίος αντικατέστησε τον Μπραντ Μπιορκ το 1993.

Το κομμάτι "*Catamaran*" ήταν διασκευή στο τραγούδι των Yawning Man, του προηγούμενου σχήματος του Ερνάντεζ, ενώ το "*Day One*" κυκλοφόρησε αρχικά με το σινγκλ "*Demon Cleaner*" και ήταν αφιερωμένο στα εναπομείναντα μέλη των Nirvana μετά την αυτοκτονία του Κερτ Κομπέιν.

## Τραγούδια

## Μέλη των Kyuss
Η σύνθεση του συγκροτήματος κατά την ηχογράφηση του "***...And the Circus Leaves Town***" είχε την εξής μορφή:

* **[[Τζον Γκαρσία]]** - *[[Φωνητική|φωνητικά]]*
* **[[Τζος Χόουμ]]** - *[[κιθάρα]]*
* **Σκοτ Ρίντερ** - *[[μπάσο]]*
* **Αλφρέντο Ερνάντεζ** - *[[τύμπανα]]*

## Παραπομπές


## Πηγές
* Kyuss: Kings of the stoner age | Music | The Guardian
* Kyuss - ...and the Circus Leaves Town ... - The Metal Archives
* ...And the Circus Leaves Town - Kyuss | Songs, Reviews, Credits - AllMusic

Κατηγορία:Δισκογραφία των Kyuss
Κατηγορία:Άλμπουμ του 1995
Blues for the Red Sun

**Blues for the Red Sun** είναι ο τίτλος του δεύτερου άλμπουμ του αμερικάνικου heavy metal συγκροτήματος Kyuss, το οποίο κυκλοφόρησε στις 30 Ιουνίου του 1992 μέσω της δισκογραφικής εταιρείας Dali Records.

Οι ηχογραφήσεις του δίσκου πραγματοποιήθηκαν το 1992 στα "Sound City Studios" του Βαν Νούι της Καλιφόρνια με παραγωγό τον Κρις Γκος. 

Για την προώθηση του άλμπουμ, οι Kyuss περιόδευσαν με ονόματα όπως οι Faith No More, White Zombie και Danzig και στις αρχές του 1993 άνοιγαν τις εμφανίσεις των Metallica στην αυστραλιανή του περιοδεία. Παράλληλα, γυρίστηκαν βίντεο κλιπ για τα κομμάτια "*Green Machine*" και "*Thong Song*, αλλά η κυκλοφορία του άλμπουμ απ΄την Dali Records περιόρισε τις πωλήσεις του στις 39.000 αντίτυπα.

Παρά τις χαμηλές πωλήσεις του, το "*Blues for the Red Sun*" επηρέασε την γενιά του stoner rock που ακολούθησε και θεωρείται ένα από τα σπουδαιότερα άλμπουμ του είδους, με το "Decibel Magazine" να το κατατάσσει τέταρτο στην λίστα του με τα είκοσι καλύτερα stoner rock άλμπουμ και το "Metal Storm" να το τοποθετεί στην ένατη θέση της λίστας με τα εκατό καλύτερα άλμπουμ του είδους. Επίσης, το περιοδικό Spin το τοποθέτησε στην δέκατη θέση της λίστας με "δέκα καλύτερα άλμπουμ που δεν ακούσατε το '92", ενώ δέκα χρόνια αργότερα το κατέταξε 36ο στα 40 καλύτερα άλμπουμ του heavy metal.

## Τραγούδια

## Μέλη των Kyuss
Η σύνθεση του συγκροτήματος κατά την ηχογράφηση του "***Blues for the Red Sun***" είχε την εξής μορφή:

* **[[Τζον Γκαρσία]]** - *[[Φωνητική|φωνητικά]]*
* **[[Τζος Χόουμ]]** - *[[κιθάρα]]*
* **Νικ Ολιβέρι** - *[[μπάσο]]*
* **Μπραντ Μπιορκ** - *[[τύμπανα]]*

## Παραπομπές


## Πηγές
* Kyuss: Kings of the stoner age | Music | The Guardian
* Kyuss - Blues for the Red Sun - Encyclopaedia Metallum - The Metal Archives
* Blues for the Red Sun - Kyuss | Songs, Reviews, Credits | AllMusic

Κατηγορία:Δισκογραφία των Kyuss
Κατηγορία:Άλμπουμ του 1992
Wretch

**Wretch** είναι ο τίτλος του πρώτου άλμπουμ του αμερικάνικου heavy metal συγκροτήματος Kyuss, το οποίο κυκλοφόρησε στις 23 Σεπτεμβρίου του 1991 μέσω της δισκογραφικής εταιρείας Dali Records.

Οι ηχογραφήσεις του δίσκου πραγματοποιήθηκαν από το 1989 ως το 1991 με παραγωγούς την Κάθριν Ένι και τον Ρον Κράουν. Τα κομμάτια του άλμπουμ αποτελούν μία μίξη παλιότερων ντέμο και νέου υλικού, κάτι που ξένισε τα μέλη του σχήματος οι οποίοι δήλωσαν ότι δεν θεωρούν το "*Wretch*" ως το ντεμπούτο-άλμπουμ τους, αλλά τον διάδοχο του, "*[[Blues for the Red Sun]]*".

## Τραγούδια

## Μέλη των Kyuss
Η σύνθεση του συγκροτήματος κατά την ηχογράφηση του "***Wretch***" είχε την εξής μορφή:

* **[[Τζον Γκαρσία]]** - *[[Φωνητική|φωνητικά]]*
* **[[Τζος Χόουμ]]** - *[[κιθάρα]]*
* **Κρις Κόκρελ** - *[[μπάσο]]*
* **Νικ Ολιβέρι** - *[[μπάσο]]*
* **Μπραντ Μπιορκ** - *[[τύμπανα]]*

## Παραπομπές


## Πηγές
* Kyuss: Kings of the stoner age | Music | The Guardian
* Wretch - Kyuss | Songs, Reviews, Credits | AllMusic
* Kyuss - Wretch - Encyclopaedia Metallum: The Metal Archives

Κατηγορία:Δισκογραφία των Kyuss
Κατηγορία:Άλμπουμ του 1991
Sons of Kyuss

**Sons of Kyuss** είναι ο τίτλος του ΕΡ του αμερικάνικου heavy metal συγκροτήματος Kyuss, το οποίο κυκλοφόρησε στις 19 Απριλίου του 1990 μέσω της δισκογραφικής εταιρείας Black Highway Music & Smash! Productions.

Η αρχική κυκλοφορία πραγματοποιήθηκε στον περιορισμένο αριθμό των πεντακοσίων αντιτύπων, τα οποία αποτελούν συλλεκτικό αντικείμενο για τους φίλους των Kyuss. Το ΕΡ επανεκδόθηκε σε μορφή CD το 1995 στη Γερμανία, μαζί με ζωντανά ηχογραφημένα κομμάτια από μία συναυλία τους.

Αυτή υπήρξε η πρώτη κυκλοφορία του συγκροτήματος και η μοναδική όσο έφεραν την ονομασία Sons of Kyuss. Μετά την αποχώρηση του μπασίστα Κρις Κοκρέλ, το συγκρότημα άλλαξε το όνομα του σε Kyuss στις αρχές του 1991.

## Τραγούδια
# "Deadly Kiss" - 5:05
# "Window of Souls" - 4:23
# "King" - 3:07
# "Isolation Desolation" - 3:33
# "Love Has Passed Me By" - 3:14
# "Black Widow" - 2:42
# "Happy Birthday" - 3:50
# "Katzenjammer" - 3:00

## Μέλη των Kyuss
Η σύνθεση του συγκροτήματος κατά την ηχογράφηση του "***Sons of Kyuss***" είχε την εξής μορφή:

* **[[Τζον Γκαρσία]]** - *[[Φωνητική|φωνητικά]]*
* **[[Τζος Χόουμ]]** - *[[κιθάρα]]*
* **Κρις Κόκρελ** - *[[μπάσο]]*
* **Μπραντ Μπιορκ** - *[[τύμπανα]]*

## Παραπομπές


## Πηγές
* Kyuss: Kings of the stoner age | Music | The Guardian
* Sons of Kyuss - Sons of Kyuss - Encyclopaedia Metallum: The Metal Archives
* Sons of Kyuss - Sons of Kyuss | AllMusic

Κατηγορία:Δισκογραφία των Kyuss
Κατηγορία:Άλμπουμ του 1990
Πίτερ φαν Μπρέντελ

Ο **Πίτερ φαν Μπρέντελ** (φλαμανδικά: **Pieter van Bredael** ή **Peeter van Bredael**, 1629 –1719) ήταν Φλαμανδός ζωγράφος, ο οποίος ειδικευόταν σε απεικόνιση σκηνών αγοράς και πανηγύρεων σε χωριά χωροθετημένων σε ιταλικού ύφους τοπία ή σε σύγχρονα, συνήθως αστικά, περιβάλλοντα.

## Βιογραφία

Ο Πίτερ φαν Μπρέντελ γεννήθηκε στην Αμβέρσα το 1629 και βαπτίσθηκε στις 19 Ιουλίου 1629. Ήταν γιος του Πέτερ Μπρέντελ και της Μαρία Πάις. Σύμφωνα με πληροφορίες αναφέρεται ότι εγγράφηκε στο εργαστήριο του Ντάβιντ Ράικερτ ΙΙΙ στις 20 Ιανουαρίου 1640 και σπούδασε εκεί επί τέσσερα χρόνια. Πραγματοποίησε ορισμένα ταξίδια στο εξωτερικό. Είναι γνωστό ότι ταξίδεψε στην Ισπανία Μολονότι δεν υπάρχουν αναφορές για διαμονή του στην Ιταλία, η συμπερίληψη στα τοπία του ερειπίων αρχιτεκτονημάτων από τα περίχωρα της Ρώμης υποδεικνύει πιθανή παραμονή του στη χώρα.

Επιστρέφοντας στην Αμβέρσα το 1648 νυμφεύτηκε την Άννα Μαρία Φέλντενερ, θυγατέρα του επιφανούς γλύπτη Γενάιν Φέλντενερ. Το ζεύγος απέκτησε οκτώ τέκνα, από τα οποία τρία, οι Γιαν Πίτερ Μπρέντελ ο πρεσβύτερος, Αλεξάντερ φαν Μπρέντελ και Γιόρις φαν Μπρέντελ έγιναν ζωγράφοι. Ορισμένα από τα εγγόνια του, όπως οι Γιόζεφ φαν Μπρέντελ, Γιαν Πίτερ φαν Μπρέντελ ο νεότερος και Γιαν Φρανς φαν Μπρέντελ έγιναν επίσης ζωγράφοι.

Ο φαν Μπρέντελ πιθανότατα δεν ξεκίνησε να ζωγραφίζει για λογαριασμό του ως το 1651, το έτος που έγινε "Δάσκαλος" στη Συντεχνία του Αγίου Λουκά. Έγινε, επίσης, μέλος σε μια *schutterij*, τοπική πολιτοφυλακή και έφθασε ως τον βαθμό του λοχαγού.

Ανάμεσα στους μαθητές του συγκαταλέγονται, εκτός από τους τρεις γιους του, Γιαν Πίτερ, Γιόρις και Αλεξάντερ, οι Χέντρικ Φρανς φαν Λιντ και Φερντινάντους Χόφμανς.

Απεβίωσε στην Αμβέρσα και τάφηκε στις 9 Μαρτίου 1719.

## Έργο

Ο Πίτερ φαν Μπρέντελ είναι κατά κύριο λογο γνωστός για τις σκηνές με αγορές βοοειδών τοποθετημένων ανάμεσα σε τοπία ή κτίσματα, συχνά ερειπίων της αρχαιότητας, τοπία βοσκοτόπων και, λιγότερο συχνά, σκηνές μαχών. Απεικόνισε, επίσης, ρωπογραφίες με σκηνές παηγύρεις σε χωριά και πομπές, ανάμεσα στις οποίες συγκαταλέγεται και μια σκηνή από την commedia del’arte. Οι πολύ ευφάνταστες σκηνές αγοράς που δημιούργησε καταφέρνουν να απεικονίσουν πολλούς τομείς της καθημερινότητας της πόλης. Ο φαν Μπρέντελ συχνά επηρεάστηκε από ιταλικές αρχιτεκτονικές φόρμες.

Εργάστηκε και ως αντιγραφέας και είναι γνωστό ότι αντέγραψε σκηνές μάχης του Ολλανδού καλλιτέχνη Φίλιπς Βάουβερμαν. Ένα σχέδιο *μάχης ιππέων* που εκτίθεται στο Mauritshuis αποδίδεται στον φαν Μπρέντελ ως αντίγραφο του Βάουβερμαν.

## Παραπομπές



## Εξωτερικοί σύνδεσμοι
*

Κατηγορία:Φλαμανδοί ζωγράφοι
Αριθμήσιμο σύνολο

Στην θεωρία συνόλων, ένα σύνολο A που είναι σε ένα προς ένα αντιστοιχία με το σύνολο των φυσικών αριθμών \N ονομάζεται **αριθμήσιμο**. Αυτό μας επιτρέπει να απαριθμήσουμε τα στοιχεία του ως a_0, a_1, a_2, \ldots.

Ένα σύνολο A που είναι είτε πεπερασμένο είτε αριθμήσιμο ονομάζεται **το πολύ αριθμήσιμο**. Ένα σύνολο A που δεν είναι το πολύ αριθμήσιμο ονομάζεται **υπεραριθμήσιμο**. 

## Ορισμός
Ένα σύνολο A λέγεται **το πολύ αριθμήσιμο** αν υπάρχει επιρρηπτική συνάρτηση a : \N \to A, δηλαδή μία συνάρτηση για την οποία ισχύει
:\forall x \in A. ~~\exists n. ~~ a(n) = x, 
δηλαδή κάθε στοιχείο x του A εμφανίζεται κάπου στην ακολουθία a(0), a(1), a(2), \ldots.

Ένα σύνολο A λέγεται **αριθμήσιμο** αν η συνάρτηση a είναι αμφίρριψη, για την οποία ισχύει
:\forall n, m. ~~ a(n) = a(m) \Rightarrow n = m,
δηλαδή επιπλέον κάθε στοιχείο του A εμφανίζεται ακριβώς μία φορά στην ακολουθία a(0), a(1), a(2), \ldots.

**Σημείωση:** Η όροι της ακολουθίας συνήθως γράφονται ως a_0, a_1, a_2, \ldots. 

Ένα σύνολο A που δεν είναι το πολύ αριθμήσιμο ονομάζεται **υπεραριθμήσιμο**. 

## Παραδείγματα

Κάθε πεπερασμένο σύνολο είναι το πολύ αριθμήσιμο:
* To σύνολο \Z_5 = \{ 0, 1, 2, 3, 4 \} είναι το πολύ αριθμήσιμο καθώς a(n) = n \bmod 5 ορίζει μία επί συνάρτηση.
::
:Παρατηρήστε ότι κάποια στοιχεία επαναλαμβάνονται και γι'αυτό δεν μας δίνει αμφίρριψη.
* To σύνολο των βασικών αριθμητικών πράεων A = \{ +, -, \times, \div \} είναι το πολύ αριθμήσιμο καθώς η εξής συνάρτηση είναι επίρρηψη
::

Τα εξής σύνολα είναι αριθμήσιμα (και το πολύ αριθμήσιμα):
* Οι φυσικοί αριθμοί \N = \{ 0, 1, 2, 3, \ldots \}, με την συνάρτηση a(n) = n.
* Οι ακέραιοι αριθμοί \Z = \{ \ldots, -2, -1, 0, 1, 2, \ldots \}. Για παράδειγμα, με την συνάρτηση 
::a(n) = \begin{cases}
  n /2 & \text{αν }n\text{ ζυγός}, \\
  -(n+1)/2 & \text{αν }n\text{ μονός}.
  \end{cases}
::

* Το καρτεσιανό γινόμενο \N \times \N.
::
* Το σύνολο όλων των ρητών αριθμών \Q.
* Το σύνολο όλων των πεπερασμένων ακολουθιών φυσικών αριθμών. 
* Το σύνολο όλων των προγραμάτων σε μία γλώσσα προγραμματισμού.

Τα εξής σύνολα είναι υπεραριθμήσιμα:
* Το δυναμοσύνολο των φυσικών αριθμών.
* Το σύνολο όλων των συναρτήσεων στους φυσικούς αριθμούς.
* Το σύνολο των πραγματικών αριθμών.

## Ιδιότητες
* Κάθε αριθμήσιμο σύνολο είναι το πολύ αριθμήσιμο. 
* Κάθε μη-πεπερασμένο σύνολο που είναι το πολύ αριθμήσιμο είναι αριθμήσιμο.
* Κάθε υποσύνολο ενός αριθμήσιμου συνόλου είναι το πολύ αριθμήσιμο.
* Η τομή δύο αριθμήσιμων συνόλων είναι αριθμήσιμο σύνολο.
* Η ένωση δύο αριθμήσιμων συνόλων είναι αριθμήσιμο σύνολο.
* Η ένωση πεπερασμένου πλήθους από αριθμήσιμα σύνολα είναι επίσης αριθμήσιμο σύνολο.
* Η ένωση αριθμήσιμου πλήθους από αριθμήσιμα σύνολα είναι επίσης αριθμήσιμο σύνολο.
* Το Καρτεσιανό γινόμενο δύο αριθμήσιμων συνόλων είναι αριθμήσιμο σύνολο.
* Το Καρτεσιανό γινόμενο πεπερασμένου πλήθους αριθμήσιμων συνόλων είναι αριθμήσιμο.
* Το δυναμοσύνολο ενός αριθμήσιμου συνόλου είναι υπεραριθμήσιμο.

## Δείτε επίσης
* Πεπερασμένο σύνολο
* Άπειρο σύνολο

Κατηγορία:Θεωρία συνόλων
Αριστογείτων (αποσαφήνιση)

Η ονομασία **Ἀριστογείτων** μπορεί να αναφέρεται στα παρακάτω θέματα:

* Αρμόδιος και Αριστογείτων, 6ος αιώνας π.Χ., ένας από τους τυραννοκτόνους αδερφούς
* Αριστογείτων (ρήτορας), 4ος αιώνας π.Χ., αττικός ρήτορας
Αριστογείτων (ρήτορας)

Ο **Αριστογείτων** (4ος αιώνας π.Χ.) ήταν Αθηναίος ρήτορας και αντίπαλος του Δημοσθένη και του Δεινάρχου. Ο πατέρας του, Σκύδιμος, είχε πεθάνει στη φυλακή, καθώς είχε χρέη προς την πολιτεία και δεν μπορούσε να τα αποπληρώσει. Το χρέος αυτό μεταφέρθηκε στον Αριστογείτονα, ο οποίος φυλακίστηκε επίσης για κάποιο διάστημα μην μπορώντας επίσης να το καλύψει. Ο Αριστογείτων αποκλήθηκε δημαγωγός και συκοφάντης, και γενικά περιγραφόταν ως απωθητικός και τραχύς χαρακτήρας. Λόγω της αναίδειας του απέκτησε το προσωνύμιο *Σκύλος*, και κατηγορούνταν συχνά από τον Δημοσθένη και από άλλους ρήτορες. Υπεράσπισε τον εαυτό του σε μια σειρά από ρητορικές διαμάχες οι οποίες δεν διασώζονται πλέον. Διασώζονται ωστόσο δύο από τους λόγους του Δημοσθένη εναντίον του Αριστογείτονα, καθώς και ένας λόγος του Δεινάρχου εναντίον του Αριστογείτονα. Στο λεξικό Σούδα ονομάζονται 7 λόγοι του Αριστογείτονα (*Πρὸς Λυκοῦργον, Κατὰ Τιμοθέου, Κατὰ Τιμάρχου, Κατὰ Ὑπερίδου, Κατὰ Θρασύλλου, Ὀρφανικόν)*, ενώ μια 8η αναφέρεται εναντίον της εταίρας Φρύνης από τον Αθήναιο. Ο Αριστογείτων πέθανε στην φυλακή όπως και ο πατέρας του.

## Παραπομπές


## Πηγές
* Smith, William, ed. (1870). "Aristogeiton". Dictionary of Greek and Roman Biography and Mythology.

## Εξωτερικοί σύνδεσμοι
* Δείναρχου *[http://www.perseus.tufts.edu/hopper/text?doc=Perseus%3Atext%3A1999.01.0081%3Aspeech%3D2%3Asection%3D1 Κατά Αριστογείτωνος]*
* Δημοσθένους *[http://www.perseus.tufts.edu/hopper/text?doc=Perseus%3Atext%3A1999.01.0073%3Aspeech%3D25%3Asection%3D1 Κατά Αριστογείτωνος Α´]*
* Δημοσθένους *[http://www.perseus.tufts.edu/hopper/text?doc=Perseus%3Atext%3A1999.01.0073%3Aspeech%3D26%3Asection%3D1 Κατά Αριστογείτωνος Β´]*

Κατηγορία:Αρχαίοι Έλληνες ρήτορες
Υπάρχω (μυθιστόρημα)

Το ***Υπάρχω*** (αγγλικά: ***Being***) είναι μυθιστόρημα επιστημονικής φαντασίας που γράφτηκε από τον Κέβιν Μπρουκς και εκδόθηκε για πρώτη φορά το 2007. Η ιστορία εστιάζει στην αναζήτηση της αλήθειας του 16χρονου Ρόμπερτ Σμιθ, ο οποίος ξυπνά κατά τη διάρκεια μιας εξέτασης ρουτίνας και, όταν αντιλαμβάνεται ότι τον περικυκλώνουν άνδρες με όπλα, τρέπεται σε φυγή, με την παράλληλη κατηγορία διάπραξης φόνου.

## Υποδοχή
Το *Υπάρχω* δέχθηκε γενικότερα καλές προς ανάμεικτες κριτικές. Το Goodreads το βαθμολόγησε με 3,65/5 αστέρια, ωστόσο ο Philip Ardagh της *[[The Guardian|Guardian]]*  δήλωσε ότι το βιβλίο δεν είναι κοφτερό και έντονο, και σχολίασε ότι είναι επηρεασμένο από την ταινία *[[Blade Runner]]*, διότι "[το βιβλίο] πρόκειται για την ταυτότητα και τον προβληματισμό ότι κατά πόσο αυτό που πιστεύουμε πως είμαστε στην πραγματικότητα μας κάνει αυτό που είμαστε, πέρα από το πως οι άνθρωποι μας αντιλαμβάνονται."

## Παραπομπές


## Εξωτερικοί σύνδεσμοι
* Το ''Υπάρχω'' στο Goodreads

Κατηγορία:Βρετανικά μυθιστορήματα
Κατηγορία:Μυθιστορήματα επιστημονικής φαντασίας
Αριστόδημος ο Χρηστός

Ο **Αριστόδημος ο Χρηστός** (γιος του Αρτύλα, 4ος/3ος αιώνας π.Χ.) ήταν τύραννος της Μεγαλόπολης στην Πελοπόννησο. Ο ίδιος είχε γεννηθεί στην Φιγαλεία και είχε υιοθετηθεί από τον Τριταίο ο οποίος ήταν Μεγαλοπολίτης και σημαντική μορφή στην πόλη. 

Με την επικράτηση των Μακεδόνων επί των υπολοίπων ελληνικών περιοχών, ο Αριστόδημος τοποθετήθηκε ως τύραννος της Μεγαλόπολης από τον Αντίγονο Β´ Γονατά. Κατά την διάρκεια της τυραννίδος του, η Μεγαλόπολη δέχτηκε την εισβολή των Σπαρτιατών υπό τον Ακρότατο. Η πόλη άντεξε την επίθεση και ο Ακρότατος σκοτώθηκε,  έτσι η μάχη χρονολογείται στο έτος θανάτου του Ακρότατου το 262 π.Χ.. Παρά την ιδιότητα του τυράννου, ο Αριστόδημος απέκτησε την επωνυμία *ο Χρηστός* -με την έννοια *Καλός*- από τους κατοίκους οι οποίοι φέρονται να τον είχαν σε εκτίμηση. Το 252 π.Χ. ωστόσο δολοφονήθηκε από τους Έκδημο και Δαμοφάνη και η πόλη επέστρεψε στο πολίτευμα της δημοκρατίας για λίγα χρόνια.

Το επιτύμβιο μνημείο διασώζονταν ακόμα κατά την εποχή που επισκέφτηκε την περιοχή ο περιηγητής Παυσανίας κατά τον 2ο αιώνα μ.Χ.. 

## Παραπομπές


## Πηγές
* 

Κατηγορία:Αρχαίοι Έλληνες τύραννοι
Κατηγορία:Αρχαίοι Μεγαλοπολίτες
Δημήτριος Μαλασπίνας

Ο **Δημήτριος Μαλασπίνας** ήταν Έλληνας νομάρχης.

## Βιογραφικά στοιχεία
Επί της κυβερνήσεως Δημητρίου Γούναρη, διορίστηκε νομάρχης Πρέβεζας την 2.4.1915 (Φ.Ε.Κ. τεύχος Β΄, 78/1915). Ήταν ο πρώτος νομάρχης του νεοϊδρυθέντος τότε Νομού Πρέβεζας. Υπηρέτησε στη θέση αυτή μέχρι την 21.4.1915, οπότε μετατέθηκε στη νομαρχία Δράμας & Καβάλας (Φ.Ε.Κ. τεύχος Β΄, 95/1915), όπου διαδέχθηκε τον Αλή Ναΐπ Ζαδέ βέη και υπηρέτησε ως νομάρχης μέχρι την 11.9.1915 (Φ.Ε.Κ. τεύχος Β΄, 210/1915). Ακολούθως διετέλεσε νομάρχης Άρτης, καθώς και νομάρχης Κοζάνης.

## Παραπομπές


Κατηγορία:Έλληνες Νομάρχες
Κατηγορία:Νομάρχες Δράμας
Κατηγορία:Νομάρχες Καβάλας
Κατηγορία:Νομάρχες Πρέβεζας
Κατηγορία:Νομάρχες Άρτας
Κατηγορία:Νομάρχες Κοζάνης
Παναγιώτης Σκουριώτης

Ο **Παναγιώτης Σκουριώτης** ήταν Έλληνας νομάρχης.

## Βιογραφικά στοιχεία
Επί της κυβερνήσεως Ελευθερίου Βενιζέλου, διορίστηκε νομάρχης Δράμας & Καβάλας την 11.9.1915 (Φ.Ε.Κ. τεύχος Β΄, 210/1915), θέση την οποία υπηρέτησε μέχρι την 7.11.1915 (Φ.Ε.Κ. τεύχος Β΄, 259/1915). Διαδέχθηκε τον Δημήτριο Μαλασπίνα.

## Παραπομπές


Κατηγορία:Έλληνες Νομάρχες
Κατηγορία:Νομάρχες Δράμας-Καβάλας
Αντώνιος Σπηλιωτόπουλος

Ο **Αντώνιος Σπηλιωτόπουλος** ήταν Έλληνας δημοσιογράφος, ποιητής και πολιτικός.

## Βιογραφικά στοιχεία
Γεννήθηκε το 1869 στην Πάτρα. Η καταγωγή της οικογενείας του ήταν από την Αρκαδία. 

Ξεκίνησε να εργάζεται ως δημοσιογράφος στην εφημερίδα Ακρόπολις. Το 1896 συμμετείχε στην Κρητική Επανάσταση, όπου και συνελήφθη αιχμάλωτος από τους Τούρκους. Το 1902 άρχισε να εκδίδει την εφημερίδα Κράτος.

Υπήρξε αντιβενιζελικός και τάχθηκε κατά του Βενιζέλου ήδη από τις εκλογές του 1910. Τον Απρίλιο του 1915 διορίστηκε ως ο πρώτος Νομάρχης Λέσβου, αξίωμα στο οποίο παρέμεινε μέχρι τον Αύγουστο της ίδιας χρονιάς.
Επί της κυβερνήσεως Στέφανου Σκουλούδη, διορίστηκε νομάρχης Δράμας & Καβάλας την 7.11.1915 (Φ.Ε.Κ. τεύχος Β΄, 259/1915), θέση την οποία υπηρέτησε μέχρι την 1.4.1916 (Φ.Ε.Κ. τεύχος Γ΄, 73/1916). Διαδέχθηκε τον Παναγιώτη Σκουριώτη. 

Παντρεύτηκε την τρίτη ξαδέρφη του, Αγγελική Σπηλιωτοπούλου. Απεβίωσε το 1944. 

## Έργα

* Ολυμπιακοί αγώνες :Η γυμναστική δια μέσου των αιώνων. Εκ του Τυπογραφείου της "Κορρίνης",1896.
* Ιστορία του Ελληνοτουρκικού πολέμου : επί τη βάσει πολλών διπλωματικών και ιστορικών εγγράφων : μετά εισαγωγής επι του όλου Κρητικού ζητήματος από των αρχών αυτού μέχρι της κηρύξεως του πολέμου. Εκ του τυπογραφείου Παρασκευά Λεώνη, 1897. 

* Ιστορία 15 αιώνων : Ελληνισμός και Βουλγαρισμός. Εκ των Τυπογραφείων του "Κράτους": 1903.

* Η Μακεδονία και ο Ελληνισμός. Η δύναμις και τα δίκαια αυτού. Εκ των Τυπογραφείων του "Κράτους": 1904.
* Οι βλαχόφωνοι Έλληνες και η ρωμουνική προπαγάνδα. Εκ του τυπογραφείου της εφημερίδος "Το Κράτος",1905.
* Τα Χριστούγεννα εν Βυζαντίω και τη βυζαντινή αυλή. Τύποις ¨Πανελληνίου Κράτους, 1908.

## Παραπομπές


Κατηγορία:Νομάρχες Δράμας-Καβάλας
Κατηγορία:Νομάρχες Λέσβου
Ανδρέας Φαρμακόπουλος

Ο **Ανδρέας Π. Φαρμακόπουλος** ήταν Έλληνας νομάρχης.

## Βιογραφικά στοιχεία
Επί της κυβερνήσεως Στέφανου Σκουλούδη, διορίστηκε νομάρχης Δράμας & Καβάλας την 1.4.1916 (Φ.Ε.Κ. τεύχος Γ΄, 73/1916), θέση την οποία υπηρέτησε μέχρι την 20.7.1916 (Φ.Ε.Κ. τεύχος Γ΄, 153/1916). Διαδέχθηκε τον Αντώνιο Σπηλιωτόπουλο. 
Πριν διοριστεί νομάρχης Δράμας & Καβάλας είχε υπηρετήσει ως νομάρχης Φθιώτιδας & Φωκίδας.

## Παραπομπές


Κατηγορία:Έλληνες Νομάρχες
Κατηγορία:Νομάρχες Δράμας-Καβάλας
Κατηγορία:Νομάρχες Φθιώτιδος και Φωκίδος
Γιόρις φαν Μπρέντελ

Ο **Γιόρις φαν Μπρέντελ** (φλαμανδικά: **Joris van Bredael**, 1 Ιανουαρίου 1661 - περ. 1706) ήταν Φλαμανδός ζωγράφος γνωστός για τις απόψεις πόλεων και τις σκηνές μάχης που απεικόνισε. Ήταν μέλος της επιφανούς οικογένειας καλλιτεχνών φαν Μπρέντελ.

## Βιογραφία

Γεννήθηκε στην Αμβέρσα σε οικογένεια καλλιτεχνών, δεύτερος γιος του Πίτερ φαν Μπρέντελ, γνωστού καλλιτέχνη που ειδικευόταν σε σκηνές αγοράς και πανηγύρεις χωριών με φόντο ιταλικού ύφους τοπία.  Μητέρα του ήταν η Αν Φέλντενερ, θυγατέρα του γλύπτη Γεννάιν Φέλντενερ. Δύο από τους αδελφούς του, οι Γιαν Πίτερ φαν Μπρέντελ ο πρεσβύτερος και Αλεξάντερ φαν Μπρέντελ έγιναν επίσης ζωγράφοι. Ο Γιόρις εκπαιδεύτηκε από τον πατέρα του. Έγινε μέλος στη Συντεχνία του Αγίου Λουκά της Αμβέρσας το 1684.

Νυμφεύτηκε την Γιοχάννα Μαρία φαν Ντίπενμπεϊκ, θυγατέρα του επιφανούς μπαρόκ ζωγράφου Άμπραχαμ φαν Ντίπενμπεϊκ στις 25 Ιουλίου 1681. Τα δύο τέκνα τους, Γιόζεφ φαν Μπρέντελ και Γιαν Πίτερ φαν Μπρέντελ ο νεότερος έγιναν επίσης ζωγράφοι Η σύζυγός του απεβίωσε περί το 1689 - 90 και ο Γιόρις νυμφεύτηκε εκ νέου με την Άννε φαν ντερ Ντορτ.

Εργάστηκε στην Αμβέρσα για λογαριασμό εμπόρων έργων τέχνης, όπως ο Φόρχοντ (Forchondt). Το 1690 ο Φόρχοντ απέστειλε στους αντιπροσώπους της οικογενειακής επιχείρησης στη Βιέννη έξι πίνακες του Γιόρις φαν Μπρέντελ, περιλαμβανομένων ενός *αναγλύφου της Βιέννης*, της *κατάκτησης της Βούδας* και της *κατάκτησης του Γκραν*.

Με βάση ένα πίνακα με χειμερινή άποψη της Βιέννης, που του αποδίδεται, ορισμένες φορές γίνεται υπόθεση ότι πέρασε κάποιο χρονικό διάστημα στην πόλη.

Μαθητές του διετέλεσαν οι δυο γιοι του και ο Γιοάννες Λουντοβίκους Ντάουντενφορτ.

## Έργο

Πολύ λίγα έργα του Γιόρις φαν Μπρέντελ έχουν διασωθεί. Είναι κυρίως γνωστός για τις σκηνές μάχης και τις απόψεις πόλεων, στις οποίες συνήθως απεικονίζεται κάποια λαϊκή εορτή ή πανήγυρις. Χαρακτηριστικό παράδειγμα παρόμοιας απεικόνισης είναι ο πίνακας *Αγώνας με έλκηθρα στην αυλή του ανακτόρου Χόφμπουργκ της Βιέννης*, ο οποίος πωλήθηκε από τον οίκο "Christie's" στις 24 Απριλίου 1998 στο Λονδίνο (παρτίδα 73).  Παριστά αγώνα με έλκηθρα στις πλατείες και τους δρόμους της Βιέννης, αγαπημένη ενασχόληση των Βιεννέζων κατά τους χειμερινούς μήνες.

Πίνακας που του αποδίδεται είναι και η *Μάχη μεταξύ Χριστιανών και Οσμανλήδων στρατιωτών* (πωλήθηκε από τον οίκο "Lempertz" στις 28 Σεπτεμβρίου 2011 στην Κολωνία, παρτίδα 8). Τα μέλη της οικογένειάς του, περιλαμβανομένων και των γιων του, συχνά δημιουργούσαν παρόμοιες σκηνές μάχης, οι οποίες φαίνεται ότι ανταποκρίνονταν στη ζήτηση εκ μέρους της ευρωπαϊκής τάξεως των ευγενών, για την απεικόνιση των νικών τους απέναντι στους Τούρκους.

## Παραπομπές


## Εξωτερικοί σύνδεσμοι

Κατηγορία:Φλαμανδοί ζωγράφοι
Επαρχίες της Κροατίας

Οι **επαρχίες της Κροατίας** (στα κροατικά, *Hrvatske županije*) αποτελούν την πρώτου επιπέδου διοικητική διαίρεση της Κροατίας. Η Κροατία διαιρείται σε 20 Επαρχίες και την Πόλη του Ζάγκρεμπ που έχει καθεστώς Επαρχίας και είναι η πρωτεύουσα της χώρας. Οι Επαρχίες περαιτέρω υποδιαιρούνται σε Πόλεις και Δήμους.

Οι επαρχίες της Κροατίας είναι:
# Επαρχία Ζάγκρεμπ με έδρα το Ζάγκρεμπ
# Επαρχία Κράπινα-Ζαγκόριε με έδρα την Κράπινα
# Επαρχία Σίσακ-Μοσλαβίνα με έδρα το Σίσακ
# Επαρχία Κάρλοβατς με έδρα το Κάρλοβατς
# Επαρχία Βαραζντίν με έδρα το Βαραζντίν
# Επαρχία Κοπρίβνιτσα-Κρίζεβτσι με έδρα την Κοπρίβνιτσα
# Επαρχία Μπιέλοβαρ-Μπιλογκόρα με έδρα το Μπιέλοβαρ
# Επαρχία Πριμόριε-Γκόρσκι Κόταρ με έδρα τη Ριέκα
# Επαρχία Λίκα-Σένι με έδρα το Γκόσπιτς
# Επαρχία Βιροβίτιτσα-Ποντράβινα με έδρα τη Βιροβίτιτσα
# Επαρχία Πόζεγκα-Σλαβονίας με έδρα την Πόζεγκα
# Επαρχία Μπροντ-Ποσαβίνα με έδρα το Σλαβόνσκι Μπροντ
# Επαρχία Ζαντάρ με έδρα το Ζαντάρ
# Επαρχία Όσιεκ-Μπαράνια με έδρα το Όσιεκ
# Επαρχία Σίμπενικ-Κνιν με έδρα το Σίμπενικ
# Επαρχία Βούκοβαρ-Σριέμ με έδρα το Βούκοβαρ
# Επαρχία Σπλιτ-Δαλματίας με έδρα το Σπλιτ
# Επαρχία Ιστρίας με έδρα το Παζίν
# Επαρχία Ντουμπρόβνικ-Νέρετβα με έδρα το Ντουμπρόβνικ
# Επαρχία Μετζιμούριε με έδρα το Τσάκοβετς
και η Πόλη του Ζάγκρεμπ με έδρα το Ζάγκρεμπ.
## Παραπομπές


Κατηγορία:Γεωγραφία της Κροατίας
Κροατιας
Θεόδωρος Γρηγορίου

Ο **Θεόδωρος Γρηγορίου** του Εμμανουήλ, ήταν Έλληνας ιατρός, νομάρχης και πολιτικός. Γεννήθηκε το 1880 και πέθανε στις 1.10.1962.

## Βιογραφικά στοιχεία
Επί της κυβερνήσεως Ελευθερίου Βενιζέλου, διορίστηκε νομάρχης Δράμας & Καβάλας την 9.10.1919, θέση την οποία υπηρέτησε μέχρι την 29.9.1920. Διαδέχθηκε τον Αλή Ναΐπ Ζαδέ βέη.

Εκλέχθηκε βουλευτής Αρκαδίας στη Β΄ Αναθεωρητική Βουλή το 1910 και το 1912, καθώς και βουλευτής Κυνουρίας το 1926.

## Παραπομπές


Κατηγορία:Έλληνες Νομάρχες
Κατηγορία:Νομάρχες Δράμας-Καβάλας
Κατηγορία:Βουλευτές Αρκαδίας
Κατηγορία:Βουλευτές Κυνουρίας
Δημήτριος Κρανιώτης

Ο **Δημήτριος Κρανιώτης** ήταν Έλληνας νομάρχης.

## Βιογραφικά στοιχεία
Επί της κυβερνήσεως Δημητρίου Γούναρη, διορίστηκε νομάρχης Δράμας & Καβάλας την 13.4.1922, διαδεχόμενος τον Αντώνιο Ραγκούση. Υπηρέτησε τη θέση αυτή μέχρι την 13.8.1922. Τον διαδέχθηκε ο Αθανάσιος Κωνσταντινόπουλος.

## Παραπομπές


Κατηγορία:Έλληνες Νομάρχες
Κατηγορία:Νομάρχες Δράμας
Κατηγορία:Νομάρχες Καβάλας
Αθανάσιος Κωνσταντινόπουλος

Ο **Αθανάσιος Κωνσταντινόπουλος** ήταν Έλληνας νομάρχης.

## Βιογραφία
Επί της κυβερνήσεως Πέτρου Πρωτοπαπαδάκη, διορίστηκε νομάρχης Δράμας & Καβάλας την 25.8.1922,  διαδεχόμενος τον Δημήτριο Κρανιώτη. Υπηρέτησε τη θέση αυτή μέχρι την 14.11.1922.

## Παραπομπές


Κατηγορία:Έλληνες Νομάρχες
Κατηγορία:Νομάρχες Δράμας
Κατηγορία:Νομάρχες Καβάλας
Καντιρού

Το **καντιρού** (επιστημονική ονομασία: *Vandellia cirrhosa*), γνωστό και ως **ψάρι-βαμπίρ** είναι είδος ψαριού που ζει στον Αμαζόνιο.

## Βιολογία
Το καντιρού είναι ενεργό καθ'όλη τη διάρκεια της ημέρας. Ανιχνεύει πιθανούς στόχους μέσω της όρασης και των χημικών αισθητήριων μηχανισμών του. Κρύβεται στον αμμώδη βυθό και επιτίθεται σε μεγαλύτερα ψάρια, όταν αυτά αναδύονται στην επιφάνεια. Δαγκώνει συνήθως την κοιλιακή ή την νωτιαία κεντρική αρτηρία του θύματος και δέχεται απευθείας το αίμα στην κοιλιά του, έως ότου αυτή γεμίσει. Αυτή η διαδικασία μπορεί να διαρκέσει από 30 έως 145 δευτερόλεπτα. Επειδή δεν διαθέτει ειδικό μηχανισμό απομύζησης του αίματος, αλλά απλώς τέμνει την αρτηρία του θύματος με τα δόντια του, ο χαρακτηρισμός «ψάρι-βαμπίρ» για το καντιρού θεωρείται παραπλανητικός. Κάποια είδη όπως το *Colossoma macropomum* είναι ικανά να προστατευτούν από τις επιθέσεις του, χρησιμοποιώντας το θωρακικό τους πτερύγιο για να το απομακρύνουν.

Τα καντιρού πιθανώς διαθέτουν κάποιου είδους βαλβίδα ή σφιγκτήρα που αποτρέπει την παλινδρόμηση του αίματος που έχουν απορροφήσει.

## Πηγή
* Fishbase.org

Κατηγορία:Σιλουρόμορφα
Κατηγορία:Παρασιτικά ζώα
Αλέξανδρος Παχνός

Ο **Αλέξανδρος Παχνός** (1890 - 1941) ήταν Έλληνας δικηγόρος, νομάρχης και πολιτικός.

## Βιογραφικά στοιχεία
Γεννήθηκε το 1890. Επί της κυβερνήσεως Στυλιανού Γονατά, διορίστηκε νομάρχης Δράμας & Καβάλας την 6.12.1922, διαδεχόμενος τον Ιωάννη Γουναράκη. Υπηρέτησε τη θέση αυτή μέχρι την 3.12.1923. Εκλέχθηκε βουλευτής Χίου το 1926, 1928, 1932, 1933 και 1936. Πέθανε τον Μάρτιο του 1941.

## Παραπομπές


Κατηγορία:Έλληνες Νομάρχες
Κατηγορία:Νομάρχες Δράμας-Καβάλας
Κατηγορία:Βουλευτές Χίου
Κατηγορία:Βενιζελισμός
Τουαλέτα

[μικρογραφία|280px|Υπαίθριες χημικές τουαλέτες του [Δήμος Αθηναίων|Δήμου Αθηναίων (1996)]]
Η **τουαλέτα** ή **αποχωρητήριο** ή **WC** (βεσέ) είναι ένα προσάρτημα υγιεινής που χρησιμοποιείται για την αποβολή των ανθρώπινων ούρων και κοπράνων (φυσικές ανάγκες). 

Σε πολλές χώρες, στα σπίτια οι τουαλέτες είναι σχεδιασμένες με το καζανάκι και το μπάνιο ή το ντους στο ίδιο δωμάτιο. Μαζί με αυτά συνήθως δίπλα από την τουαλέτα βρίσκεται ένα πιγκάλ και ένα καλάθι για το πέταμα του χαρτιού υγείας.  Άλλοι πολιτισμοί το βρίσκουν αυτό ανθυγιεινές, και έχουν ένα δωμάτιο για το μπάνιο και ένα χωριστό δωμάτιο για την αποβολή. Οι κοινόχρηστες τουαλέτες τοποθετούνται όπου η χρήση τους αναμένεται σε μόνιμη βάση. Οι χημικές τουαλέτες χρησιμοποιούνται επίσης σε διάφορα μέρη, όπως στα τρένα και τα επιβατικά αεροπλάνα.

Σοβαρές ασθένειες, όπως η χολέρα και η διάρροια, παρουσιάζονται όταν είναι ανοικτή η αφόδευση ή κακές συνθήκες υγιεινής, που επιτρέπουν στα ανθρώπινα απόβλητα να μολύνουν τα αποθέματα νερού.

## Ιστορία
Ιστορικά, η αποχέτευση υπήρξε μια ανησυχία από τα πρώτα στάδια των ανθρώπινων οικισμών. Από νωρίς οι πόλεις άδειαζαν τα απόβλητά τους σε ποτάμια ή θάλασσες με το χέρι ή μέσω ανοικτών τάφρων. Ο πρόδρομος του σύγχρονου καζανακιού σχεδιάστηκε από τον Τζον Χάρινγκτον το 1596, αλλά δεν είχε γίνει γνωστό στο ευρύ κοινό μέχρι τα τέλη του 19ου αιώνα.

Κατηγορία:Υγιεινή
Κατηγορία:Υδραυλική μηχανική
Πιγκάλ

Η **βούρτσα τουαλέτας**, γνωστή και ως **πιγκάλ**, είναι εργαλείο για τον καθαρισμό της λεκάνης της τουαλέτας. Χρησιμοποιείται συχνά με καθαριστικό τουαλέτας ή χλωρίνη. Η σύγχρονη πλαστική έκδοση εφευρέθηκε το 1932 από τον Ουίλιαμ Κ. Σοπ (William C. Schopp) στην Καλιφόρνια των ΗΠΑ και αργότερα έλαβε δίπλωμα ευρεσιτεχνίας το 1933 από την Addis Brush Company.

## Παραπομπές


Κατηγορία:Τουαλέτες
Θάλεια Ζαριφοπούλου

Η **Θάλεια Ζαριφοπούλου** (*Thaleia Zariphopoulou*) είναι Ελληνοαμερικανίδα μαθηματικός που ειδικεύεται στα οικονομικά μαθηματικά (mathematical finance). Είναι πρόεδρος του Τμήματος Μαθηματικών και καθηγήτρια στην έδρα V.H. Neuhaus των Οικονομικών στο Πανεπιστήμιο του Τέξας στο Ώστιν.

Η Ζαριφοπούλου γεννήθηκε το 1962 και πήρε πτυχίο ηλεκτρολόγου μηχανικού από το Εθνικό Μετσόβιο Πολυτεχνείο στην Αθήνα το 1984. Στη συνέχεια πραγματοποίησε μεταπτυχιακές σπουδές στα εφαρμοσμένα μαθηματικά στο Πανεπιστήμιο Μπράουν στο Ρόουντ Άιλαντ, όπου εκπόνησε τη διδακτορική διατριβή της υπό την επίβλεψη του Γουέντελ Φλέμινγκ και πήρε το διδακτορικό της το 1989.

Εργάσθηκε ως επίκουρη καθηγήτρια στο Πολυτεχνείο του Γούστερ (Μασαχουσέτη) και ως αναπληρώτρια καθηγήτρια στο Πανεπιστήμιο του Ουισκόνσιν στο Μάντισον, προτού μετακληθεί στο Πανεπιστήμιο του Τέξας στο Ώστιν το 1999. Υπήρξε η πρώτη κάτοχος της έδρας Man των Ποσοτικών Οικονομικών στο Oxford-Man Institute, από το 2009 μέχρι το 2012.

Το 2012 η Ζαριφοπούλου έγινε εταίρος της Εταιρείας Βιομηχανικών και Εφαρμοσμένων Μαθηματικών (SIAM) *«για συνεισφορές στον στοχαστικό έλεγχο και στα οικονομικά μαθηματικά»*.

* Σύζυγος της Θάλειας Ζαριφοπούλου  ήταν ο Παναγιώτης E. Σουγανίδης (Panagiotis E. Souganidis), καθηγητής στην έδρα Charles H. Swift των Μαθηματικών στο Πανεπιστήμιο του Σικάγου.

## Παραπομπές


## Εξωτερικοί σύνδεσμοι
* Προσωπικός ιστότοπος

Κατηγορία:Έλληνες μαθηματικοί
Κατηγορία:Αμερικανοί μαθηματικοί
Κατηγορία:Απόφοιτοι του Εθνικού Μετσόβιου Πολυτεχνείου